Badminton

Badminton (eða hnit) er íþróttagrein leikin með flugu (einnig nefnd: fjaðrabolti eða fokka), sem slegin er yfir net með badmintonspöðum af tveimur leikmönnum sem keppa hvor gegn öðrum, eða af fjórum leikmönnum sem keppa tveir á móti tveimur. Á mótum er iðulega keppt í fimm flokkum, einliðaleik karla, einliðaleik kvenna, tvíliðaleik karla, tvíliðaleik kvenna og tvendarleik. Saga Íþróttin er komin frá Indlandi, barst síðar til Evrópu með enskum liðsforingjum sem gegndu þar herþjónustu. Badminton var fyrst leikið á Englandi árið 1873 undir heitinu poona. Hertogin af Beaufort hafði áhuga á þessum leik og kynnti hann á herragarði sínum í Gloucesterskíri, Badminton House. (Badminton merkir tún Böðmundunga). Badminton varð fljótlega vinsæl íþrótt og hefur lotið sömu reglum síðan 1901. Hnit Hnit er dregið af sögninni að hnýta sem beygðist hneit-hnitum-hnitið eða eins og líta, bíta, síga og fjöldi annarra sagnorða. Hnit merkti árekstur að fornu. Á fyrsta stofnþingi Badmintonsambands Íslands var borin fram tillaga um að íþróttin yrði nefnd hnit en hún féll á jöfnum atkvæðum. Tenglar Alþjóða badmintonsambandið Geymt 29 september 2007 í Wayback Machine Badmintonsamband Evrópu Geymt 17 febrúar 2010 í Wayback Machine Badmintonsamband Íslands Badmintoncentral - Vefur fyrir áhugamenn Geymt 23 maí 2009 í Wayback Machine